hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu da hu hu hu hu hu hu hu hu hu hu hu ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu en hu uk hu hu hu hu hu en hu hu en hu en hu hu hu hu hu
posztdok napló 22. – kisokos – KISPASZTI WEB
Menü + × expanded collapsed
Szerzőeditorjúlius 5, 2011július 5, 2011Kategória:Vegyészkedés...
A mai nap mikroszkópozással, egy potenciosztát és egy bevonatkészítő műszer megismerésével telt. Az izomláz még mindig erős hatással van rám. Nem nagyon tudok járni, különben minden rendben.
Rájöttem, reggelente a 61-es busz mindig az orrom előtt megy el – akármikor indulok itthonról -, s utána várhatok a következőre minimum 15 percet. Szerencsére a kisbolt előtt van egy pad. Amikor végre bekanyarodik egy busz a Negba utcába, biztos, hogy követi még egy, esetleg rögtön kettő 61-es is.
A tegnapi blogbejegyzésből kimaradt, hogy a ramat gani buszvégállomásnál egész nap üldögél két nyugdíjas bácsi kempingszékeken az árnyékban, reggel a bal oldali, este a jobb oldalon lévő járdán, követve a nap járását. A buszreform óta tűntek fel, amint elhagyja egy járat a végállomást, rögtön elkezdenek adminisztrálni. Gondolom rendszám, járatszám, pontos idő. Azt gyanítom, valamilyen civil szervezettől lehetnek, s adatot gyűjtenek egy esetleges tiltakozó akcióhoz.  Ebből egyébként az utóbbi napokban volt pár városszerte.
Amióta buszra kényszerültem, szinte nem is látok macskát. Lassan kezdenek hiányozni. Remélem, legkésőbb a jövőhét elején újra gyaloglóképes leszek.
A bloghoz kötődő levelet hozott az Internet:
“…Mint a blog egyik legaktívabb olvasója, kérhetnék valamit? Ha megtennéd a … és az én kedvemért, hogy amit héberül idézel, írsz a blogban, azt zárójelben magyarul is odaírnád, azt nagyon szépen megköszönnénk, úgy lenne számunkra teljes! És hát ha kérhetnék még valamit….említesz sokszor izraeli ünnepet. Ha a főbb ünnepekről írnál egy-két mondatot, az szuper lenne, mert egyre jobban vonz ez a kultúra, és szeretnék olvasni ezekről is, ha megoldható…”
– a blogban eddig említett ünnepek (forrás: Hayim Halevy Donin – Zsidónak lenni):
Shavuot – Sávuot a csodálatos esemény emlékezetét őrzi, amely Izrael gyermekeivel történt hét héttel az egyiptomi kivonulás után, amikor a Sínai-félszigeten letáboroztak a Sínai-hegy lábánál. Az esemény a Kinyilatkoztatás volt: az Örökkévaló kinyilvánította akaratát Izrael előtt. Ezt a Tízparancsolat kihirdetése jelezte. Bár a Tórát, amely összesen 613 parancsolatot tárjág micvotot tartalmaz, nemcsak ezek a parancsolatok alkotják, de ezek képezik az alapját. A Tízparancsolat vált a nyugati kultúrák többségének erkölcsi alapjává. tovább
Rosh Hashana – A Tóra és az imakönyv Emlékezés Napja, Jom HáZikáron és Sófárfúvás Napja, Jom T’ruá néven említi ezt a napot. A szellemi önvizsgálat és bűnbánat tíznapos időszakának kezdetét jelöli, amelyet Jom Kippur, az Engesztelés Napja zár le. Minthogy az évek számítása tisri első napjával kezdődik, ez a nap a zsidó világban Ros HáSáná, újév néven vált ismertté. tovább
Yom Kippur – A Ros HáSánától Jom Kippurig tartó időszak neve “tíz bűnbánó nap”. Miután Jom Kippurkor addig nem kaphatunk feloldozást az embertársaink ellen elkövetett bűnök alól, míg a sértett meg nem bocsátott, legkésőbb ezen a napon meg kell békítenünk, akit megbántottunk, és bocsánatot kell kérnünk.  tovább
– a blogban eddig leggyakrabban használt héber és jiddis kifejezések:
madrich – ifjúsági vezető
slichá – elnézést, bocsánat
shalom – béke (köszönös Izraelben)
stetl – Zsidó kisváros. Mezőváros. Nagy falu. Sehol másutt a világ diaszpórájában nincs ilyen, csakis Kelet-Európában, Lengyelországban, Litvániában, Ukrajnában. Héberül ajarah, jiddisül stetl, lengyelül miastecko. Városka: Städtchen. Egy egész város zsidó lakosokkal. Sok zsidó lakossal. Lehet háromezres, de lakhatják harmincezren is. Nem-nem, a stetl nem gettó. tovább
srámli, kaftán – tradicionális viselet (srámli – kucsmaszerű kalap; kaftán – kabátszerű viselet) klikk
kol beseder – minden rendben
kóser – Kásrut: ez a héber szó foglalja össze a zsidó étkezési szokásokat. Alapalakja a “megfelelő”, “alkalmas”, “a vallási előírásokkal összhangban álló” jelentésű koser (kásér).tovább
/ha valami kimaradt, tessék jelezni/
– mit lehet tudni a Bar-Ilan Egyetemről:
Izrael legnagyobb és leggyorsabban  növekvő egyeteme, az intézmény weboldala szerint
– de mi az a sokat emlegetett Szarvas?
A Szarvasi Tábor egy olyan zsidó gyermek- és ifjúsági tábor, mely az egyéni fejlődést és a közösségépítést ötvözi.
A táborozók sokszínű témákról tanulnak játékosan. A programjainkkal nyitottságot építünk ki a táborozókban a zsidó hagyományok és értékek iránt, mindezt interaktívan, vitákkal, beszélgetésekkel, játékokkal a szabad választás elve alapján. A tábor lehetővé teszi a résztvevőknek, hogy átérezzék, milyen csoporthoz tartozni, megismerjék önmagukat, megnyíljanak, megtanulják a kölcsönös tiszteletet egymás iránt, s mindezt élményeken, kalandokon, izgalmas és érdekes programokon keresztül tehetik.
Az életkori sajátosságokat figyelembe vevő foglalkozásainkkal azt szeretnénk elérni, hogy a 12 napos turnusok alatt a gyerekek barátkozzanak, sportoljanak, kikapcsolódjanak és zsidó közösségi élményt kapjanak.
A táborozóink az egész napot úszással, táncolással, énekléssel és kenuzással tölthetik, de egy dolgot tudniuk kell Szarvasról: innen senki nem tér haza soványabban, mint ahogyan jöttek. Ez pedig azért van, mert mi működtetjük – szerénységet félretéve- Közép-Európa egyik legjobb és legízletesebb kóser konyháját, aminek menüjén a helyi specialitásoktól kezdve, mint például a gulyásleves, a különleges izraeli ételekig, például a humusz és a falafel, minden megtalálható. A légkondicionált ebédlőnkben ünnepeljük meg a születésnapokat, és énekelünk héber dalokat az ebéd előtt, közben és után.
Szarvason mindent összekeverünk. Héber dalok és izraeli táncok a kenuzás, úszás, számítógép és sport mellett vannak beleépítve a programba. Együtt tanulunk, együtt énekelünk, és együtt növünk fel. És nem szimpla barátságokat kötünk, mi üzemi módon gyártjuk az életre szóló barátságokat – 2000-et minden nyáron.  Rendkívüli módon a nyelvi különbség sem jelent akadályt!
Facebookon való megosztáshoz kattintás ide.(Új ablakban nyílik meg)
Kattints ide a Twitter-en való megosztáshoz(Új ablakban nyílik meg)
Megosztom a LinkedInen(Új ablakban nyílik meg)
Ajánlás egy barátnak email-ben(Új ablakban nyílik meg)
Kattints ide a nyomtatáshoz(Új ablakban nyílik meg)
Szerzőeditorjúlius 5, 2011július 5, 2011Kategória:Vegyészkedés...
Előző bejegyzés Előző bejegyzés:
posztdok napló 21. – tojásos lecsó “szarvasi” módra, avagy látogatóban Ági néninél és Smuel bácsinál
Következő bejegyzés Következő bejegyzés:
posztdok napló 23. – az élet habos oldala
One thought on “posztdok napló 22. – kisokos”
Visszajelzés: posztdok napló 27. – humusz, avagy bevásárolok… « KISPASZTI WEB
Vélemény, hozzászólás? Kilépés a válaszból
Adatok megadása vagy bejelentkezés valamelyik ikonnal:
E-mail cím (kötelező) (Nem lesz látható)
Hozzászólhat a WordPress.com felhasználói fiók használatával. ( Kilépés /  Módosítás )
Hozzászólhat a Twitter felhasználói fiók használatával. ( Kilépés /  Módosítás )
Hozzászólhat a Facebook felhasználói fiók használatával. ( Kilépés /  Módosítás )
Kérek e-mail értesítést az új hozzászólásokról.
Kérek e-mail értesítést az új bejegyzésekről.
Rádió Bézs: 55 perc a Csodák Palotájából
STRATÉGIA #2 – zsiráfok és elefántok az “ötlet” szolgálatában
Közösségi matricázás a Judafesten
Újra itt a Diák Innovátorok Klubja
Ezt írtam… Hónap kiválasztása 2018 november  (1) 2016 szeptember  (1) 2016 március  (1) 2016 január  (1) 2015 december  (1) 2015 november  (1) 2015 október  (2) 2015 augusztus  (2) 2015 július  (4) 2015 május  (2) 2015 március  (2) 2015 február  (1) 2014 december  (1) 2014 október  (2) 2014 szeptember  (2) 2014 július  (3) 2014 június  (1) 2014 május  (2) 2014 április  (4) 2014 március  (2) 2014 február  (2) 2013 december  (1) 2013 november  (4) 2013 október  (5) 2013 szeptember  (3) 2013 augusztus  (10) 2013 július  (4) 2013 június  (3) 2013 május  (4) 2013 április  (9) 2013 március  (8) 2013 február  (5) 2013 január  (9) 2012 december  (9) 2012 november  (46) 2012 október  (11) 2012 szeptember  (9) 2012 augusztus  (6) 2012 július  (3) 2012 június  (8) 2012 május  (9) 2012 április  (11) 2012 március  (9) 2012 február  (12) 2012 január  (12) 2011 december  (9) 2011 november  (9) 2011 október  (14) 2011 szeptember  (18) 2011 augusztus  (19) 2011 július  (20) 2011 június  (19) 2011 május  (8) 2011 április  (3) 2011 március  (3) 2011 január  (1) 2010 november  (1) 2010 szeptember  (1) 2009 augusztus  (1) 2009 június  (1) 2008 december  (1) 2008 július  (2) 2008 június  (1) 2008 május  (2) 2008 április  (1) 2008 március  (3) 2008 február  (3) 2008 január  (8) 2007 december  (5) 2007 november  (7) 2007 október  (19) 2007 szeptember  (32) 2007 augusztus  (106) 2007 július  (116) 2007 június  (95) 2007 május  (45) 2007 április  (65) 2007 március  (25) 2007 február  (59) 2007 január  (47) 2006 december  (1) 2006 november  (4) 2006 október  (4) 2006 szeptember  (2) 2006 augusztus  (9)
Ki járt a weblapomon?
KISPASZTI WEB, WordPress.com ingyenes honlap vagy saját honlap létrehozása.
Already have a WordPress.com account? Log in now.